SKRIFTLIG FORESPOERGSEL E-0319/97 af José García-Margallo y Marfil (PPE) til Kommissionen (13. februar 1997)

Om: Den faelles markedsordning for olivenolie - Fortegnelser over olivendyrkningsarealer i Italien

I Revisionsrettens aarsberetning for regnskabsaaret 1995 konstateres det, at der ikke er sket tilstraekkeligt store fremskridt med hensyn til operationelle fortegnelser over olivendyrkningsarealer under den faelles markedsordning for olivenolie, og at medlemsstaternes kontrolsystemer stadig ikke er tilstraekkeligt paalidelige.

Der henvises til aarsberetningen for regnskabsaaret 1991, hvor det allerede blev konstateret, at 50% af producenterne ikke havde opfyldt kravet om at udarbejde fortegnelser over olivendyrkningsarealer inden 1988.

Hvor stor en procentdel af de italienske producenter har udarbejdet fortegnelser over olivendyrkningsarealer?

Samlet svar afgivet paa Kommissionens vegne af Franz Fischler paa skriftlige forespoergsler E-0315/97, E-0316/97, E-0317/97, E-0318/97 og E-0319/97 (19. marts 1997)

Det skal foerst fastslaas, at olivenolieproducenterne ikke er paalagt opgaven med at oprette fortegnelsen over olivendyrkningsarealer. Paa grundlag af Raadets forordning (EOEF) nr. 154/75 ((EFT L 19 af 24.01.1975. )) udarbejder de olivenolieproducerende medlemsstater en fortegnelse over alle olivenbrug paa deres omraade.

For tiden er Italien den eneste medlemsstat, der har afsluttet fasen med oprettelse af fortegnelsen, herunder producenternes anerkendelse af oplysningerne. I denne medlemsstat er under hensyntagen til de programmer for ajourfoering af fortegnelsen, for hvis detaljer det aerede medlem henvises til Kommissionens svar paa skriftligt spoergsmaal E-4001/96 fra Arias Cañetes ((EFT C 186 af 18.6.1997, s. 163. )), 100% af det nationale olivendyrkningsareal (1,1 mio. ha, 800 000 producenter) omfattet af fortegnelsen.

I Spanien har myndighederne forpligtet sig til at afslutte arbejdet med oprettelsen af fortegnelsen inden udgangen af 1998. Pr. 31. maj 1996 var det tekniske arbejde afsluttet for 58% af olivenbrugene fordelt paa 46% af de kommuner, der er beroert af olivenavl svarende til 10% af de beroerte provinser. Anerkendelsen af basisoplysningerne (artikel 6, stk. 3, i forordning (EOEF) nr. 2276/79 om fastsaettelse af naermere regler for oprettelse af en fortegnelse over olivendyrkningsarealer i de olivenolieproducerende medlemsstater ((EFT L 262 af 18.10.1979. ))) er for tiden ikke foretaget for en eneste mark (2 mio. ha, 500 000 producenter)

Med hensyn til Portugal (400 000 ha, 70 000 producenter) og Graekenland (900 000 ha, 685 000 producenter) har arbejdet passeret pilotprojektfasen og indkaldelsen af bud med henblik paa indgaaelse af kontrakter er ved at vaere afsluttet.

Kommissionen har altid paa naert hold fulgt alle disse aktiviteter:

- med hensyn til de tekniske aspekter samarbejdede Kommissionen med de nationale myndigheder for at fastlaegge arbejdsmetoden samt de tekniske specifikationer i kontrakterne;

- med hensyn til de finansielle og administrative aspekter finansierer Kommissionen udgifterne til det udfoerte arbejde via de beloeb, som de nationale udbetalende organer ifoelge EF-reglerne tilbageholder i den produktionsstoette for olivenolie, der skal betales producenterne;

- med hensyn til kontrol med de saaledes afholdte udgifters overensstemmelse med EF-reglerne vejleder og foelger Kommissionen det paagaeldende arbejde.

Da ansvaret for ivaerksaettelsen af EF-bestemmelserne udelukkende henhoerer under medlemsstaternes kompetence, kan Kommissionen ved manglende eller ineffektiv ivaerksaettelse eller de tilhoerende udgifters manglende lovformelighed paalaegge finansielle korrektioner, som den finder noedvendige i forbindelse med regnskabsafslutningen.

Kommissionen er i oevrigt klar over vanskelighederne ved oprettelsen af fortegnelsen over olivendyrkningsarealer og taenker for tiden paa at udnytte det mulige samspil med indfoerelsen af et integreret system for forvaltning og kontrol i de paagaeldende medlemsstater. Sidstnaevnte vaerktoej blev indfoert i forbindelse med reformen af den faelles landbrugspolitik fra den 1. februar 1993 ved Raadets forordning (EOEF) nr. 3508/92 om et integreret system for forvaltning og kontrol af visse EF-stoetteordninger ((EFT L 355 af 05.12.1992. )) og ved Kommissionens forordning (EOEF) nr. 3887/92 ((EFT L 391 af 31.12.1992. )) og skal omfatte alfanumerisk identifikation af marker samt en database med henblik paa krydskontrol.

Forslaget til reform af olivenoliesektoren skal omfatte et effektivt kontrolvaerktoej, der hurtigt er disponibelt for kontrol af sektoren.